
Text rozhodnutia
Súd: Krajský súd Košice Spisová značka: 2Cob/189/2016 Identifikačné číslo súdneho spisu: 7214227670 Dátum vydania rozhodnutia: 27. 03. 2017 Meno a priezvisko sudcu, VSÚ: JUDr. Vladimír Hrib, PhD. ECLI: ECLI:SK:KSKE:2017:7214227670.2 Opravné uznesenie Krajský súd v Košiciach v senáte zloženom z predsedu senátu JUDr. Vladimíra Hriba, PhD. a členov senátu JUDr. Janky Kočišovej a JUDr. Slávky Maruščákovej v spore žalobcu: L., spol. s r.o., sídlo: H. č. XX, P., IČO: XX XXX XXX, zastúpený advokátkou: Mgr. Eva Lutterová, sídlo: Lidické námestie č. 12, Košice, proti žalovanému: J., s.r.o. P., sídlo: R. areál U.S. J., P., IČO: XX XXX XXX, v konaní o zaplatenie 2.799,72 eur istiny s príslušenstvom, o odvolaní žalovaného proti rozsudku Okresného súdu Košice II zo dňa 22.3.2016, č.k. 36Cb/116/2015-55 takto r o z h o d o l : Výrok rozsudku Krajského súdu v Košiciach zo dňa 15.12.2016 č.k. 2Cob/189/2016-55 správne znie: P o t v r d z u j e rozsudok. Žalobca má právo na náhradu trov konania. o d ô v o d n e n i e : 1. Pri písomnom vyhotovení horeuvedeného rozsudku Krajského súdu v Košiciach došlo k chybe, keď v druhom odseku bol nesprávne uvedený žalovaný, aj keď správne mal byť uvedený žalobca. 2. Podľa § 224 C.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Krajský súd v Košiciach v súlade s ust. § 224 C.s.p., chybu v rozsudku opravil tak, ako je to uvedené vo výroku tohto uznesenia. 4. Toto rozhodnutie bolo prijaté rozhodnutím senátu Krajského súdu v Košiciach pomerom hlasov 3:0 (§ 393 ods. 2 posledná veta C.s.p.). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.).

